מחנה העבודה טרבלינקה

מחנה העבודה טרבלינקה (בגרמנית: Arbeitslager Treblinka; ידוע גם בשם טרבלינקה 1) היה מחנה עבודה גרמני נאצי אשר פעל מספטמבר 1941 עד 23 ביולי 1944. מחנה העבודה שכן במזוביה, אחת מחמש-עשרה הפרובינציות של פולין, בסמוך לשדליץ, סוקולוב פודלסקי ומלקיניה גורנה. מחנה העבודה טרבלינקה קרוי על שם כפר טרבלינקה השוכן בסמוך למחנה. רוב עובדי מחנה העבודה טרבלינקה היו גברים ונשים אשר הואשמו בפשעים. המחנה הכיל פולנים רבים בתחילת דרכו, אך בהמשך החל לכלול גם אסירים יהודים. רוב האסירים עבדו בחציבה של חצץ בסמוך למחנה. בסך הכל, 20,000 אנשים עבדו במחנה ו-10,000 מהם מתו או נרצחו בו. רקע במהלך תקופת הרפובליקה הפולנית השנייה אזור חציבה של חצץ נוהל על ידי החברה Lubelskie Kopalnie Granitu i Żwiru, הוא חיבר בין תחנות רכבת שונות באזורי שדליץ, סוקולוב פודלסקי ומלקיניה גורנה. במהלך כיבוש פולין (1940–1941), הגרמנים החלו לעבוד על האזור, אך סבלו ממחסור בעובדים. בעקבות כך הגרמנים הקימו מחנה עבודה (Arbeitslager) באזור. המחנה הוקם באופן רשמי בקיץ של שנת 1941. על פי פרנצ'יזק ז'אבצקי, המחנה נפתח באופן רשמי בספטמבר 1941. מבנה המחנה היה בגודל 17 הקטאר וחולק ל-2 אזורים: אזור האסירים והאזור המנהלי-כלכלי. גדר תיל בגובה 2 מטרים נבנה על חומות המבנה. ב-1943, הותקנו גדרי טיל נוספים. בכניסה למחנה נכתב Arbeit macht frei (בתרגום לעברית: "העבודה משחררת"). אזור האסירים כיסה 25% משטח המחנה, מסביבו הותקנו חומות עם גדרי תיל על מנת למנוע בריחה של אסירים. האסירים הפולנים הופרדו מהאסירים היהודים. רוב האסירים התגוררו בצריפים מעץ. בנוסף, מחנה העבודה כלל נגריה, מסגר, חייט, מכבסה, מטבח, תחנת כוח קטנה עם גנרטור וגינת ירק שתוצרתה נועדה לצוות המחנה. האזור המנהלי-כלכלי, ששכן באזור הצפון-מזרחי של המחנה, כלל את המשרדים של המפקדים ואנשי הצוות הגרמניים. בנוסף, מחנה העבודה כלל בונקר לעינוי אסירים. בניגוד לאזור האסירים, האזור המנהלי-כלכלי של המחנה היה בעל זרימה של חשמל ומים. צוות המחנה כלל 100 אנשי צוות מטעם האס אס ומטעם מתנדבי טרווניקי, יחידות העזר הזרות של מגויסים ממזרח אירופה אשר שיתפו פעולה עם השלטון הנאצי במלחמת העולם השנייה. ההשערה כי רבים מאנשי הצוות במחנה העבודה היו ממוצא אוקראיני (פולקסדויטשה). קישורים חיצוניים הערות שוליים